Strah

Strah. Osjećaj od kojeg se svaki čovjek ježi. Strah… Trenutak koji ne želiš osjetiti. Strah… Bol koju osjećaš u prsima. Strah… Lupanje srca najvećom brzinom.

Ja sam strah. Ja sam poput neprijatelja, svaki trenutak sa mnom čini se kao vječnost. Ponekad je u toj vječnosti dašak promjene jer u meni leži ključ preispitivanja. Baš sam poput oluje. Kao što se ona povlači i sa sobom odnosi svu tamu, ja brišem probleme i nedoumice te pronalazim nove ciljeve i snagu u vama. Jednom kada prihvatite da sam sastavni dio ljudskog života i iskustva, postajete snažniji i otvarate vrata promjeni. Izazivam vas da sebe dublje istražite, da se suočite s vlastitim demonima i pronađete pravi put života. Važno je da shvatite da nisam vaš neprijatelj, već suputnik u putovanju kroz život. S vremenom mogu postati vaš prijatelj, potičući vas da rastete, mijenjate se i postanete otporniji. Neka strah ne bude teret već izazov! Neka vam motivacija bude ono čega se bojite! Tamo gdje se bojite kročiti mogu se kriti najveća sreća i najdublje spoznaje.

Lara Klarić, 7. c